Diari Oficial de la Generalitat Valenciana


Sumari del DOGV 3501, del 24-05-1999 (1999/4740)

RESOLUCIÓ de 13 de maig de 1999, de la Universitat Politècnica de València, per la qual s'amplia el termini de presentació de sol·licituds de la convocatòria dels cursos d'adaptació del règim jurídic de determinat personal laboral fix a la naturalesa dels seus llocs de treball realitzada per la Resolució de 29 de març de 1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3501

Data del DOGV
:   24-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4740


Data del document
:   13-05-1999

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * qualificació del personal
    * universitat
    * personal contractat
    * funcionari

RESOLUCIÓ de 13 de maig de 1999, de la Universitat Politècnica de València, per la qual s'amplia el termini de presentació de sol·licituds de la convocatòria dels cursos d'adaptació del règim jurídic de determinat personal laboral fix a la naturalesa dels seus llocs de treball realitzada per la Resolució de 29 de març de 1999. [1999/Q4740]
  
Mitjançant la Resolució de 29 de març de 1999, de la Universitat Politècnica de València (DOGV número 3.484, de 29 d'abril de 1999), es van convocar els cursos d'adaptació del règim jurídic de determinat persona laboral fix d'aquesta Universitat Politècnica a la naturalesa dels seus llocs de treball.
  
En la base 3.2 s'estableix un termini de presentació de sol·licituds per a la participació en els cursos d'adaptació que finalitza el 25 de maig de 1999.
  
S'estima convenient una ampliació del termini establit en la Resolució de 29 de març de 1999, perquè així ho aconsellen les circumstàncies de la tramitació del procediment iniciat i perquè no es perjudica amb això interessos d'altres.
  
Per tot això, i fent ús de les atribucions que té conferides aquest Rectorat, segons l'article 48 del Decret 145/1985, de 20 de setembre (DOGV número 291, de 30 de setembre de 1985, i DOGV número 295, de 14 d'octubre de 1985, rectificat d'acord amb el DOGV número 372, de 5 de maig de 1986), pel qual s'aprovaren els Estatuts de la Universitat Politècnica de València, resolc:
  
Ampliar el termini de presentació de sol·licituds establit en la base 3.2 de la Resolució de 29 de març de 1999, de la Universitat Politècnica de València (DOGV número 3.484, de 29 d'abril de 1999), per la qual es van convocar els cursos d'adaptació del règim jurídic de determinat personal laboral fix d'aquesta Universitat Politècnica a la naturalesa dels seus llocs de treball des del 26 de maig de 1999 i fins el 18 de juny de 1999, ambdós inclusivament.
  
Contra el present acte, que esgota la via administrativa, s'hi pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la notificació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 22 de la Llei Orgànica 11/1983, de 25 d'agost, de Reforma Universitària, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
S'hi podrà interposar prèviament en el termini d'un mes, comptador a partir de l'endemà de la notificació del present recurs potestatiu de reposició davant el rector, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.